་བདེ་བའི་ཡེ་ཤེས་ཀྱིས། །
སྨིན་ཅིང་ གྲོལ་ནས་དོན་གཉིས་མྱུར་འགྲུབ་ཤོག །ཅེས་འཇམ་དཔལ་བསྟན་དར་སོགས་
དད་ལྡན་རྣམས་ཀྱི་ངོར་བློ་གྲོས་མཐའ་ཡས་ཀྱིས་སྤེལ་བ་དགེ་ལེགས་འཕེལ།
༈ སྐྱེས་ཆེན་ཡོངས་འཛིན་དུ་མས་རྗེས་སུ་བཟུང༌། །རིས་མེད་རྒྱལ་བསྟན་ཀུན་
ལ་མཁྱེན་པ་རྒྱས། །སུམ་ལྡན་རྡོ་རྗེ་འཛིན་མཆོག་རིགས་ཀྱི་བདག །བློ་གྲོས་
མཐའ་ ཡས་ ཞབས་ ལ་ གསོལ་ བ་འདེབས། །ཞེས་དགེ་སློང་ཚོགས་གཉིས་རྡོ་རྗེའི་ངོར་རི་རྒྱལ་
རྫོང་དུ་རང་ཉིད་ཀྱིས་སྨྲས་པ་དགེ་ལེགས་འཕེལ།
༈ ན་མོ་གུ་རུ། ཀ༌དག༌ལྟ༌བ༌ལྷུན་འབྱམས་གསང་བའི་སྦུབས། །རིག་པའི་བུམ་
སྐུ་ཁྱད་ཆོས་རྣམ་དྲུག་རྫོགས། །ཀུན་བཟང་ཆོས་ཀྱི་སྐུ་དང་ངོ་བོ་གཅིག །གནས་
ལུགས་རྟོགས་ལྡན་མཆོག་ལ་གསོལ་བ་འདེབས། །ལྷུན་གྲུབ་སྒོམ་པ་འོད་ཀྱི་ཁང་
བུ་རུ། །ལྔ་ལྡན་ཐིག་ལེ་རིགས་བརྒྱའི་སྣང་བརྙན་འཁྱིལ། །རིགས་ལྔ་ལོངས་སྤྱོད་
རྫོགས་དང་རང་བཞིན་གཅིག །མངོན་སུམ་རྣལ་འབྱོར་མཆོག་ལ༴ གང་ཤར་
སྤྱོད་པ་རོ་སྙོམས་རྒྱལ་ཁམས་ན། །འཁོར་འདས་རྫུན་རིས་ཆུ་དང་ཆུ་ལྟར་འདྲེས། །
མ་ངེས་སྤྲུལ་པའི་སྐུ་དང་ཐུགས་རྗེ་གཅིག །བརྟུལ་ཞུགས་སྤྱོད་འཆང་མཆོག་ལ༴
ཞེན་ལོག་ངེས་འབྱུང་ལྷ་ཡི་དགའ་ཚལ་ན། །མོས་གུས་སྙིང་རྗེ་མེ་ཏོག་ལྡིང་ཁང་
བཀྲ། །དག་སྣང་རིས་མེད་སྦྲང་རྩིའི་ཟིལ་དངར་སྐྱུགས། །ལམ་ཞུགས་གང་ཟག་
མཆོག་ལ༴ དུང་དུང་སྐྱོ་ཤས་མྱ་ངམ་ཐང་ཆེན་ཏུ། །ལྷང་ལྷང་འོ་དོད་པདྨའི་མགོན་
239

ཀོང་སྤྲུལ་ཡོན་ཏན་རྒྱ་མཚོས་མཛད།
ལ་འབོད། །ཐིབ་ཐིབ་བྱིན་རླབས་ཆར་སྤྲིན་སྐུལ་བ་པོ། །རིག་འཛིན་བླ་མ་མཆོག་
ལ་གསོལ་བ་འདེབས། །ཚོགས་དྲུག་ལྷུག་པར་ཡན་པའི་དོ་ར་ན། །རིག་པའི་
ཁྱེའུ་ཆུང་ རང་འགྲོས་གར་སྟབས་རྩེ། །བདེ་སྟོང་ཁ་ཡི་ཆང་གིས་སེམས་མྱོས་
པ། །གསང་སྔགས་མོས་སྤྱོད་མཆོག་ལ་གསོལ་བ་འདེབས། །བས་མཐའི་ནགས་
ཚལ་བསམ་གཏན་སྐྱིལ་པོ་རུ། །སེམས་ཀྱི་སྤྲོས་བཅད་རྣམ་རྟོག་ནང་སྡུད་ཀྱང༌། །
ཤེས་བྱའི་མཁའ་ལ་བློ་གྲོས་སྣང་བ་ཤར། །མཁས་དབང་སྒྲུབ་པོ་མཆོག་ལ་གསོལ་
བ་འདེབས། །སྣང་སྟོང་ལྷ་སྐུ་ཕྱག་རྒྱར་ལམས་སེ་ལམ། །གྲགས་སྟོང་རྡོ་ རྗེའི་
སྔགས་བཟླས་དི་རི་རི། །དྲན་སྟོང་ཆོས་ཉིད་གཉུག་མར་ཡ་ལ་ལ། །ཁྱེར་སོ་གསུམ་
ལྡན་མཆོག་ལ་གསོལ་བ་འདེབས། །བྱང་ཆུབ་སེམས་ཀྱིས་བཟུང་བའི་གསེར་
གླིང་དུ། །ཅི་སྣང་ཅི་སྤྱོད་ཡེ་ཤེས་རིན་པོ་ཆེ། །དེ་ཕྱིར་དམ་པའི་སེམས་ལ་ནན་
ཏན་ཅན། །གསེར་འགྱུར་རྩི་བཟང་མཆོག་ལ་གསོལ་བ་འདེབས། །འཁོར་བ་
དོང་ནས་སྤྲུགས་པའི་སེམས་མཆོག་བསྐྱེད། །འབྲེལ་ཚད་དོན་དང་ལྡན་པའི་སྨོན་
ལམ་འདེབས། །ཁམས་གསུམ་རྒྱ་ ཐེག་ ཆེན་པོའི་དགོངས་ཉམས་སྐྱོང༌། །ཐེག་
ཆེན་རིགས་འཁྲུངས་མཆོག་ལ༴ དུས་མཐར་རྡོ་རྗེ་འཆང་ཉིད་ཐ་མལ་གྱི། །སློབ་
དཔོན་ གཟུགས་ ཀྱིས་གདུལ་ བྱའི་དོན་མཛད་ཅེས། །བསླུ་མེད་རྡོ་རྗེའི་བདེན་
ཚིག་མི་བརྫུན་པས། །བདག་གིས་གསོལ་བཏབ་འབྲས་བུ་དོན་ཡོད་ཤོག །རྒྱལ་
བའི་ཐུགས་རྗེའི་ཉི་མ་ཁྱབ་བརྡལ་ཡང༌། །བླ་མའི་རྟེན་འབྱུང་མེ་ཤེལ་མ་བརྟེན་
པར། །འགྲོ་རྒྱུད་བག་ཆགས་སྲེག་པར་མི་མཛད་པས། །སྨིན་གྲོལ་རྟེན་འབྲེལ་
རྒྱུད་ལ་འགྲིགས་པར་ཤོག །དོན་དམ་ཡེ་ཤེས་ཀུན་ཀྱང་སྲོག་གཅིག་ཕྱིར། །དཔལ་
ལྡན་བླ་མ་གཅིག་གི་ཐུགས་རྗེ་ལ། །བརྟེན་ནས་རྒྱལ་ཀུན་བྱིན་རླབས་འཇུག་
240

བླ་མཆོད་དང་གསོལ་འདེབས་སོགས་ཀྱི་སྐོར།
ངེས་པས། །རྟོགས་གྲོལ་དུས་མཉམ་དངོས་གྲུབ་སྩལ་དུ་གསོལ། །ཅེས་པའང་དགེ་
བཤེས་ཏིང་འཛིན་བཟང་པོའི་ངོར་པདྨ་གར་དབང་རྩལ་གྱིས་སོ། །བདག་དང་བདག་འདྲའི་བླ་མའི་གཟུགས་
བརྙན་ལ། །གསོལ་འདེབས་བརྒྱ་ལས་ཡིག་དྲུག་གཅིག་གིས་དགའ། །མོས་གུས་ཡལ་ག་ལྡེམས་ཀྱང་བྱིན་
རླབས་འོད། །མ་མཆིས་རྟོགས་པའི་པདྨོ་བཞད་ནུས་མིན། །འོན་ཀྱང་མོས་ལྡན་ཏིང་འཛིན་བཟང་པོ་ནས། །ཡང་
ཡང་གསུངས་པའི་གཡར་རོ་མ་གཅོག་ཕྱིར། །སྐྱེས་ཐོབ་སྤྱི་དང་ཁྱད་པར་ཁྱེད་རང་གི །དྲིན་ཐོབ་ཀུན་ལ་གསོལ་
གདབ་རུང་འདི་བྲིས། །ཐུགས་རྗེས་གཞན་རྒྱུད་གྲོལ་བའི་མཐུ་མེད་ཀྱང༌། །ཨོ་རྒྱན་རྗེ་ལ་བཟོད་མེད་མོས་གུས་
ཐོབ། །བཀའ་བརྒྱུད་འདི་ལ་བྱིན་རླབས་ཆུ་རྒྱུན་མངའ། །རྟེན་འབྲེལ་དེ་མཐུས་ཁྱོད་ཐུགས་སྨིན་གྲོལ་ཤོག །
མངྒ་ལཾ།
༈ གདོད་ནས་སྤྲོས་བྲལ་བླ་མ་ཆོས་ཀྱི་སྐུ། །རང་རིག་རང་གསལ་ངང་ནས་གསོལ་
བ་འདེབས། །གཉིས་མེད་གཉིས་སུ་འཁྲུལ་པའི་སྣང་སེམས་ཀུན། །ཀ་དག་
དབྱིངས་སུ་གྲོལ་བར་བྱིན་གྱིས་རློབས། །བདེ་སྟོང་དབྱེར་མེད་བླ་མ་ལོངས་སྤྱོད་
རྫོགས། །ཁྱབ་བརྡལ་མཉམ་ཡངས་ངང་ནས་གསོལ་བ་འདེབས། །འཁོར་འདས་
མཉམ་ཉིད་བདེ་བ་ཆེན་པོ་རུ། །ཡེ་རྫོགས་གནས་ལུགས་རྟོགས་པར་བྱིན༴ གང་
འདུལ་དེར་སྟོན་བླ་མ་སྤྲུལ་པའི་སྐུར། །མོས་གུས་གདུང་ཤུགས་ངང་ནས་གསོལ་
བ༴ སྒྱུ་མའི་རང་བཞིན་ཀུན་རྫོབ་འཁྲུལ་སྣང་འདི། །བདེན་མེད་རང་སར་གྲོལ་བར༴
སྨིན་གྲོལ་ཆར་འབེབས་ཐར་པའི་ས་བོན་བསྐྱེད། །བཀའ་དྲིན་མཉམ་མེད་རིག་
འཛིན་བླ་མ་ལ། །གསོལ་བ་འདེབས་སོ་འཁྲུལ་པ་སྐད་ཅིག་མར། །གཞི་མེད་རྩ་
བྲལ་ཆོས་སྐུར་རྟོགས་པར་མཛོད། །སྲིད་ལས་ངེས་འབྱུང་རྩེ་གཅིག་སྒྲུབ་ལ་
བརྩོན། །མོས་གུས་སྙིང་རྗེ་དག་སྣང་རྩལ་ཆེན་རྫོགས། །བསྐྱེད་རྫོགས་ཟུང་འཇུག་
ཟབ་ལམ་མཐའ་རུ་ཕྱིན། །ཚེ་གཅིག་གདོད་མའི་གྲོལ་སར་བྱང་ཆུབ་ཤོག །ཅེས་
དགེ་བཤེས་པདྨ་འོད་གསལ་བཞེད་ངོར་བློ་གྲོས་མཐའ་ཡས་ཀྱིས་རྫོང་ཤོད་གནས་སུ་སྤེལ་བ་དགེ་ལེགས་
འཕེལ།
༈ རྣམ་སྣང་རྡོ་རྗེ་སེམས་དཔའ་རིགས་ཀུན་བདག །བརྒྱུད་གསུམ་རིག་འཛིན་
241

ཀོང་སྤྲུལ་ཡོན་ཏན་རྒྱ་མཚོས་མཛད།
བླ་མའི་སྤྲིན་ཕུང་འཕྲོ། །ཡི་དམ་དཀྱིལ་འཁོར་བསམ་ཡས་ལྷུན་གྱིས་རྫོགས། །
མཁའ་འགྲོ་ཆོས་སྐྱོང་རོལ་པའི་རྩལ་དུ་ཤར། །ཀུན་ཀྱང་དཔལ་ལྡན་བླ་མའི་རང་
བཞིན་ཏེ། །བླ་མ་ཉིད་ལས་སྐྱབས་ཡུལ་གུད་ན་མེད། །གཅིག་ཆོག་རྒྱལ་པོ་བླ་མ་
།རྩེ་གཅིག་གུས་པས་སྙིང་ནས་གསོལ་བ་འདེབས། །དམིགས་མེད་
ཐུགས་རྗེ་ཆེན་པོའི་རྩལ་སྐྱེད་ལ། །བདག་རྒྱུད་སྨིན་ཅིང་གྲོལ་བར་བྱིན་གྱིས་
རློབས། །རང་གཞན་དོན་གཉིས་ལྷུན་གྱིས་གྲུབ་པ་དང༌། །འཁོར་བ་དོང་ནས་སྤྲུགས་
པར་ བྱིན་ གྱིས་ རློབས། །ཅེས་པའང་སངས་རྒྱས་མཉན་པ་གྲུབ་ཆེན་གྱི་རྗེས་འཇུག་དགེ་སློང་ཀརྨ་བཟང་
དམ་པ་ལ།
ལྡན་ནས་ཆེད་བུ་བསྐུལ་ངོར་ཀརྨ་ངག་དབང་ཡོན་ཏན་རྒྱ་མཚོས་དཔལ་སྤུངས་ཡང་ཁྲོད་ནས་སྤེལ་བ་དགེ་
ལེགས་འཕེལ།
༈ རང་བྱུང་ཡེ་ཤེས་བླ་མ་རྡོ་རྗེ་སེམས། །ཐབས་ཤེས་བརྡ་གར་རིག་རྩལ་སྤྲོ་བསྡུའི་
སྤྲིན། །དབྱིངས་ལས་མ་གཡོས་འོད་གསལ་ཀུན་ཁྱབ་གདངས། །རང་རིག་ཐིག་
ལེ་ཆེན་པོའི་ངོ་བོར་ཤར། །གདོད་ནས་གཉིས་སུ་མེད་པར་སྐྱབས་སུ་མཆི། །འཁོར་
འདས་མཉམ་ཉིད་བྱང་ཆུབ་སེམས་མཆོག་བསྐྱེད། །སྤང་བླང་ཡེ་གྲོལ་རྡོ་རྗེའི་དམ་
ཚིག་བཟུང༌། །ཀློང་ཡངས་ཁྱབ་གདལ་ངང་དུ་གསོལ་བ་འདེབས། །སྤང་རྟོགས་
ཡོན་ཏན་རྒྱ་མཚོར་འཁྱིལ་པ་ལ། །མཁྱེན་གཉིས་བློ་གྲོས་ནོར་མཆོག་མཐའ་
ཡས་གཏམས། །པདྨའི་ཕྲིན་ལས་གར་གྱི་དབང་ཕྱུག་རྩལ། །འཆི་མེད་བསྟན་གཉིས་
གླིང་པར་གསོལ་བ་འདེབས། །གཞི་ཡི་རིགས་སད་བྱང་ཆུབ་སེམས་གཉིས་འབྱོངས།
མཁའ་ཁྱབ་འགྲོ་ཀུན་གདོད་མའི་གྲོལ་ས་རུ། །སྒྲོལ་བའི་ནུས་ཐོབ་ཡེ་ཤེས་རྩལ་ཆེན་
རྫོགས། །སྲས་བཅས་རྒྱལ་བའི་དགོངས་པ་སྐོང་བྱེད་ཤོག །ཅེས་རིག་འཛིན་སྤྲུལ་པའི་
སྐྱེས་མཆོག་འགྲོ་འདུལ་དཔའ་བོ་རྡོ་རྗེའི་བཞེད་སྐོང་དུ་སྤེལ་བ་ཤུ་བྷཾ་ཀུརྦནྟུ།
༈ སངས་རྒྱས་ཀུན་འདུས་གུ་རུ་པདྨ་འབྱུང༌། །དེ་ཡི་རིག་འཛིན་བསྟན་གཉིས་
242

བླ་མཆོད་དང་གསོལ་འདེབས་སོགས་ཀྱི་སྐོར།
གཡུང༌་དྲུང༌གླིང༌། །དབྱེར་མེད་འོད་གསལ་ངང་དུ་གསོལ་བ་འདེབས། །བྱང་ཆུབ་
བར་དུ་མི་འབྲལ་རྗེས་འཛིན་གསོལ། །སྤྱན་རས་གཟིགས་དབང་རྒྱལ་མཆོག་
ཀརྨ་པ། །དེ་ཡི་བསྟན་འཛིན་ངག་གི་དབང་ཕྱུག་དཔལ། །དབྱེར་མེད་མཉམ་ཉིད་
ཀློང་དུ་གསོལ་བ་འདེབས། །བྱང་ཆུབ་བར་དུ༴ འོད་དཔག་མེད་དངོས་ཆོས་ཀྱི་
དབང་ཕྱུག་ཞབས། །དེ་ཡི་བརྒྱུད་འཛིན་པདྨ་གར་གྱི་དབང༌། །དབྱེར་མེད་རང་
རིག་དབྱིངས་སུ་གསོལ་བ་འདེབས། །བྱང་ཆུབ༴ བྱམས་མགོན་དངོས་སྣང་པདྨ་
ཉིན་བྱེད་དབང༌། །དེ་ཡི་ཐུགས་སྲས་བློ་གྲོས་མཐའ་ཡས་ཞབས། །དབྱེར་མེད་
མོས་གུས་ཀློང་དུ་གསོལ་བ་འདེབས། །བྱང་ཆུབ༴ སྡོམ་དང་དམ་ཚིག་ཉམས་ཆགས་
ཉེས་ལྟུང་སོགས། །འདི་ཕྱིར་སྒྲིབ་པའི་ལས་ངན་གང་བསགས་པ། །སྙིང་ནས་
གནོང་འགྱོད་དྲག་པོས་མཐོལ་བཤགས་ན། །བྱང་དག་ཚངས་པ་མཆོག་གི་དངོས་
གྲུབ་སྩོལ། །ཅི་བྱས་བསྟན་འགྲོའི་དོན་དུ་འགྱུར་བ་དང༌། །འདི་ཕྱིར་བསམ་པའི་
དོན་ཀུན་ལྷུན་གྱིས་གྲུབ། །འབྲེལ་ཚད་དོན་ལྡན་རྒྱལ་སྲས་སྤྱོད་པ་ཡིས། །ས་ལམ་
གེགས་མེད་མྱུར་ཏུ་འགྲོད་པར་ཤོག །འདི་བཟུང་བྱང་ཆུབ་སྙིང་པོ་མཆིས་ཀྱི་བར། །
དཔལ་ལྡན་བླ་མ་མཆོག་གིས་རྗེས་སུ་བཟུང༌། །ཐུགས་ཡིད་གཅིག་འདྲེས་ཕྲིན་
ལས་ཕྱོགས་བརྒྱར་སྤེལ། །དོན་གཉིས་མཐའ་རུ་ཕྱིན་པར་བྱིན་གྱིས་རློབས།
ཞེས་ཤུ་བྷ་འབྲུག་དགུ་གླིང་གི་བསྟན་པའི་མངའ་བདག་ཆོས་ཀྱི་རྗེ་ནང་སོ་དབང་ཕྱུག་སེང་གེའི་ཞལ་འདོན་རྒྱུ་བློ་
གྲོས་མཐའ་ཡས་པའི་སྡེས་བགྱིས་པ་དགེ་ལེགས་འཕེལ།
༈ ངེས་འབྱུང་ཚུལ་ཁྲིམས་ཤིན་ཏུ་རྣམ་པར་དག །བརྟན་མཁས་ཡོན་ཏན་ཀུན་
རྫོགས་གནས་བརྟན་ཆེ། །བླང་དོར་ལམ་སྟོན་ཐར་པའི་ས་མཁན་མཆོག །ཀརྨ་
བཀྲ་ཤིས་འོད་ཟེར་ལ་གསོལ་བ་འདེབས། །བྱང་ཆུབ་སེམས་ཀྱི་རྩ་བ་རབ་ཏུ་
བརྟན། །རྒྱལ་སྲས་སྤྱོད་ལ་འཇུག་པའི་ཡལ་ག་རྒྱས། །གཞན་ཕན་མེ་ཏོག་འབྲས་
243

ཀོང་སྤྲུལ་ཡོན་ཏན་རྒྱ་མཚོས་མཛད།
བུའི་ཁུར་གྱིས་དུད། །ཀརྨ་བཀྲ་ཤིས་འོད་ཟེར་ལ་གསོལ་བ་འདེབས། །དབང་
བཞིའི་ཡེ་ཤེས་ཟབ་མོས་ལེགས་སྨིན་ཅིང༌། །བསྐྱེད་རྫོགས་གདམས་པས་ཐུགས་
རྒྱུད་ཡོངས་སུ་གྲོལ། །ས་ལམ་གོང་དུ་འཕེལ་བའི་རྡོ་རྗེ་འཛིན། །ཀརྨ་བཀྲ་ཤིས་
འོད་ཟེར་ལ་གསོལ་བ་འདེབས། །མཚན་ལྡན་བླ་མའི་གསང་གསུམ་བསྐལ་བརྒྱཪ་
བརྟན། །དད་ལྡན་སློབ་མའི་བསམ་དོན་ཆོས་བཞིན་འགྲུབ། །རྣམ་ཀུན་འབྲལ་མེད་
ཐོས་བསམ་སྒོམ་ལ་བརྩོན། །སྐྱོབ་པ་བླ་མེད་འགྲོ་བའི་མགོན་གྱུར་ཤོག །ཅེས་དགེ་
བཤེས་བློ་གྲོས་ཕུན་ཚོགས་ཀྱིས་བསྐུལ་ངོར་ཀརྨ་ངག་དབང་ཡོན་ཏན་རྒྱ་མཚོས་བགྱིས་པ་དགེ་ལེགས་འཕེལ།
༈
༈ ན་མོ་གུ་རུ་བུདྡྷ་དྷརྨ་སངྒྷ་ཡ། བཅོམ་ལྡན་དེ་བཞིན་གཤེགས་པ་འོད་དཔག་
མེད། །ཐུགས་རྗེ་ཆེ་ལྡན་སྟོན་པ་ཤཱཀྱ་ཐུབ། །མངོན་དགའི་ཞིང་བཞུགས་མགོན་
པོ་མི་འཁྲུགས་པ། །སྨན་གྱི་བླ་མ་བཻ་ཌཱུརྻ་ཡི་འོད། །ངན་སོང་ཀུན་སྦྱོང་རྣམ་པར་
སྣང་མཛད་དང༌། །ངན་འགྲོའི་འཇིགས་སྐྱོབས་རིན་ཆེན་གཙུག་ཏོར་ཅན། །འཁོར་
བ་དོང་སྤྲུགས་འཕགས་མཆོག་སྤྱན་རས་གཟིགས། །འཇིགས་ཀུན་སེལ་མཛད་
རྗེ་བཙུན་སྒྲོལ་མ་ཡུམ། །རྩ་གསུམ་ཀུན་འདུས་གུ་རུ་པདྨ་འབྱུང༌། །དབྱེར་མེད་དཔལ་
ལྡན་རྩ་བའི་བླ་མ་ལ། །དེང་ནས་བྱང་ཆུབ་སྙིང་པོར་མཆིས་ཀྱི་བར། །སྙིང་ཁུང་
རུས་པའི་གདིང་ནས་སྐྱབས་སུ་མཆི། །དད་མོས་གདུང་ཤུགས་དྲག་པོས་གསོལ་
བ་འདེབས། །འདི་ཕྱི་བར་དོའི་གནས་སྐབས་ཐམས་ཅད་དུ། །བརྩེ་བས་དགོངས་
ལ་ཡེ་ཤེས་སྤྱན་གྱིས་གཟིགས། །འབྲལ་མེད་ཐུགས་རྗེའི་ལྕགས་ཀྱུས་བཟུང་དུ་
གསོལ། །འཁོར་བ་ངན་སོང་འཇིགས་ལས་སྐྱོབ་པ་དང༌། །མཐོ་རིས་ཐར་པའི་
ལམ་སྒོ་འབྱེད་དུ་གསོལ། །ཚེ་འདིར་མི་མཐུན་བར་ཆད་ཀུན་ཞི་ཞིང༌། །ཕྱི་མ་
བདེ་ཆེན་ཞིང་དུ་འདྲེན་དུ་གསོལ། །སྒྲིབ་གཉིས་བྱང་ཞིང་ཚོགས་གཉིས་རབ་རྫོགས་
ཏེ། །དོན་གཉིས་མཐར་ཕྱིན་རྫོགས་སངས་རྒྱས་གྱུར་ཅིག །ཅེས་སྒྲུབ་བརྒྱུད་བསྟན་པའི་
244

བླ་མཆོད་དང་གསོལ་འདེབས་སོགས་ཀྱི་སྐོར།
སྦྱིན་བདག་འོ་ཏོ་ཏ་སྩ་ཚེ་རིང་ཕུན་ཚོགས་ཞལ་འདོན་རྒྱུ་བློ་གྲོས་མཐའ་ཡས་ཀྱིས་སྤེལ་བ་དགེ་ལེགས་འཕེལ།
245

ཀོང་སྤྲུལ་ཡོ